Ferran Delèris

Nascut en Roergue dins una familha de bordièrs, fugiguèt en Espanha durant l'ocupacion alemanda. Arrestat per las autoritats franquistas, foguèt liberat mercé a l'edat faussa marcada sus sos faus papièrs. Aital poguèt persègre sa fugida fins en Marròc ont junhèt las fòrças francesas liuras e finiguèt la guèrra coma paracasudista.

Après la guèrra trabalhèt en Indochina (ont coneguèt sa molhèr amb qui aguèt dos filhs e una filha) entrò la fin de la preséncia francesa puèi a Madagascar al moment de son independéncia (èra conselhaire del primièr president Tsiranana).

Escriguèt primièr en francés, de romans e de libres sobre Madagascar. Son primièr roman en occitan foguèt l'Aucon (1992), seguit per dos autres : Pèire e Maria (1996) e Los Crocants de Roergue (2000).

L'Aucon tracta de la segonda guèrra mondiala dins lo contèxte occitan amb un fons d'istòria de Mafia. Pèire e Maria parla de la Primièra Guèrra Mondiala. Los Crocants de Roergue conta l'istòria de Joan Petit (devengut famós amb la cançon tradiconala e tanben amb la cançon de Los de Nadau : Auròst tà Jan Petit) e tanben la dels crocants de 1643.

Escriguèt tanben una autobiografia, Memòris qu'i contèt son istòria occitana, militara, indochinesa e malgasha.

Moriguèt en 2009 e es sepelit dins sa vila nadala de Vòrs, en Roergue.

 Bibliografia 
 En francés 
Madagascar 1995 : le Marais. París : L’Harmattan, 1996.
Le vazaha (l'étranger). París : L’Harmattan, 1995.
Madagascar 1991-1994 : dans l'œil du cyclone.  París : L’Harmattan, 1994.
Chroniques d'une âme errante : nouvelles d'ici, d'ailleurs et d'au-delà . París : L’Harmattan, 1990.
Le tire-lune. Paris : Pygmalion, 1987.
Ratsiraka : socialisme et misère à Madagascar. París : L’Harmattan, 1986.
Les marais de Tan-Thoï. París : L’Harmattan, 1985.

 En occitan 
Memòris. Camins, pensaments e dolors d'un enfant de Bòrs. Castras : IEO, 2002.
Los Crocants de Roergue. Castras : IEO, 2000.
Pèire e Maria. La Plana : IEO, 1996.
L'Aucon. Puèglaurenç : IEO, 1992.
Memòris. IEO, 1999.

Categoria:Escrivan roergàs
Categoria:Escrivan occitan
Categoria:Naissença en 1922
Categoria:Decès en 2009